钦定古今图书集成/明伦汇编/家范典/第100卷 > 范氏义庄规矩 > 《清宪公奏》
## 钦定古今图书集成/明伦汇编/家范典/第100卷 > 范氏义庄规矩 > 《清宪公奏》

朝散郎、左司谏兼侍讲范之柔奏：“臣不避诛，辄沥诚
悃，仰干天听。伏念臣五世祖故参知政事谥文正臣
仲淹，奋身孤藐，遭世休明，深念保族之难，欲为传远
之计。自庆历、皇祐以来，节次于苏州、吴、长两县置田
亩，立义庄，赡同姓，创定规矩，刻之版榜，以贻后人。已
而臣高叔祖故尚书右仆射谥忠宣臣纯仁，于治平”
元年知开封府襄邑县日，虑版榜不足久传，且诸房
子弟有不遵规矩之人，州县既无敕条，本家难为伸
理，必将渐致废坏。即尝具奏乞降圣旨下本州，许令
官司受理，继蒙朝廷依所奏施行，遂得凭借保守。伏
自南渡之后，虽田亩仅存，而庄宅焚毁，寄廪坟寺，迁
寓民舍，蠹弊百出，尽失初意。庆元初，臣与兄弟始协
谋同力，尽复故基，渐还旧观察定约束，加备于前。固
尝经本州镂给版榜，揭示义宅，然非更得朝廷行下
本州，申明受理元降指挥，恐无以善后。怀此日久，无
路自伸。今臣幸蒙公朝轸念故家，擢缀班列，若不于
此时控告君父，则何以副先人属望子孙之意？用敢
冒昧以闻。伏望圣慈“俯鉴微衷，特颁睿旨，札下平江
府，令将续添规约常切照应治平元年已降指挥受
理。庶几足以敕厉来者，增固旧规。臣与阖族实均戴
天地施生之造。所有《治平元年指挥》并庆元二年续
添条约，谨缴连在前，渎犯宸严。臣无任惶惧俯伏俟
命之至。谨录奏闻，伏候敕旨。前连《治平元年已降规
约》指”挥。十一月五日，奉圣旨：“依”

一、文正公曾祖徐国公，祖唐国公，父周国公，坟茔并
在天平山坐落，间有族人辄敢于上牧羊，及偷斫林
木柴薪，近虽行下义庄，专一责令墓客看守外，今后
如有违犯之人，诸房觉察，申文正位，罚全房月米一
年。全房谓照本房《请米历》内口数，并行住罚，下皆准
此。义庄辄令墓客充他役者，罚掌庄子弟本名月米
一季。

一、天平功德寺，乃文正公奏请追福祖先之地，为子
孙者所当相与扶持，不废香火。今则不然，多有疏远
不肖子弟请过义米归己，却反蚕食于寺中，至有欺
诈住持，逼逐僧行，指借舟船，役使人仆，亚托私酒，偷
伐林木柴薪，强占常住田地布种，或作园圃，不还租
米，以至常住“空虚，住持数易，日渐败坏。今后探闻有”
违犯之人，罚全房月俸两月。欺诈住持及占种田地
者，罚全房月米一年。诈过钱物，经官，乞行根究，从条
施行。田地退还常住为业毕日，申文正位，候回报起
支。虽已退业，而故作阻障，不容常住畊种者，亦行前
罚。

“一、义庄及白云功德寺差役，并应干非泛科敷，并蒙
官司蠲免。近来县道胥吏，多因乞觅不从，故意搔扰。
今后如有似此之人，许从本家经府陈理，严行断理。”
一、旧规，诸房不得租种义庄田土，诡名者同。近来有
恃强公然于租户名下夺种者，及有坝捺义庄，田渭、
泾浜，车漕种菱，不容租户车水上下者，为害甚大。今
“后探闻有违犯之人，罚全房月米，半年”

“一、义庄租户，所当优恤，使之安业。闻有无赖族人将
物货高价亚卖，显属不便。今后辄有违犯，罚全房月
米两月，仍经官陈理一、旧规，义庄事务，惟听掌庄子弟自行处置，虽是尊
长，不得侵扰干预，缘违犯者未曾有罚，是以近来多
有族人专为货赂，不顾义庄利害，或为揽户兜纳苗
米，必要多增贴耗；或主张不逞“之徒，充应脚力及墓
客之类，甚至鼓诱外郡族人，挟长前来，擅开仓厫，妄
用米斛，恣行侵扰，意在破坏。今后如有违犯，许掌庄
指实，申文正位，自行体访知觉，罚全房月米一年外，
仍经官乞行根究征治。内有乞觅过钱物之人，即合
从条施行。”

一、旧规“掌庄子弟侵欺，径行申官理断，勒令赔填。近
自移建仓宇，遴选主计，此弊稍革。深虑日久玩习，合
行关诸房。今后掌庄子弟如有违犯，许诸房觉察，申
文正位，委请公当子弟对众点算，取见实侵数目，以
全房月米填还，足日起支。仍控告官府，乞行征治，以
为掌庄侵欺者之戒。诸房子弟即不得专擅兴词，紊”
烦官府。

一诸房闻有不肖子弟，因犯私罪听赎者，罚本名月
米一年，再犯者除籍，永不支米。奸盗赌博斗殴陪涉
及欺骗善良之类，若户门不测者，非除籍之后，长恶
不悛，为宗族乡党善良之害者，诸房具申文正位当
斟酌情理，控告官府，乞与移乡，以为子孙玷辱门户
者之戒。

一、旧规诸位辄取异姓以为己子，冒请月米者勿给。
今乃有将己子与人，破荡他人家业，却欲归宗请米。
如有似此之人，“仰《掌庄》申文正位，不得支行。”

“一、义宅地基久为外人占据，今来复业，甚为艰难，宜
体文正公之意，专为聚族之地，即不许族人占造私
宅等用。如有违，罚全房月米一年，仍勒还元地。”
一、旧规：诸房子弟得贡大，比者义庄支裹足钱十千。
今物价翔贵，难拘此数。如有子弟得解赴省，义庄支
官会钱一百千，其钱于诸房月米内依时直均克。其
免举人及补入太学者支官会钱五十千，庶使诸房
子弟知读书之美，有以激劝。

一、“岁寒堂，除科举年分，诸位子弟暂请肄业，馀时不
得于内饮宴安泊，如违，罚全房月米一月。”